# Poesie (Porta)/65 - LAMENT DEL MARCHIONN DI GAMB AVERT

../64 - IN OCCASION CHE S.S.C.M. L'IMPERATOR E RE FRANZESCH PRIMM E L'IMPERATRIZ E REGINA MARIA LUISA ONOREN CON LA SOA PRESENZA ONA RAPPRESENTAZION COMICA E ONA CANTADA IN MUSEGA ../66 - Gh'hoo miee, gh'hoo fioeu, sont impiegaa IncludiIntestazione 27 settembre 2008 75% poesie
Poesie Carlo Porta XIX secolo CC BY-SA 3.0 GFDL //it.wikisource.org/w/index.php?title=Poesie_(Porta)/65_-_LAMENT_DEL_MARCHIONN_DI_GAMB_AVERT&oldid=- 20110419161930 //it.wikisource.org/w/index.php?title=Poesie_(Porta)/65_-_LAMENT_DEL_MARCHIONN_DI_GAMB_AVERT&oldid=- 20110419161930
LAMENT DEL MARCHIONN DI GAMB AVERT
Moros dannaa, tradii de la morosa, pien de loeuj, de fastidi e pien de corna, sercemm chì tucc d’intorna, stee chì a sentì l’istoria dolorosa del pover Marchionn,5 del pover Marchionn che sont mì quell, striaa e tiraa a bordell de la cappa de tucc i bolgironn!
Godeva la mia vita i mes indree proppi campagna, in pas e in libertaa;10 i varoeul i eva faa, seva foeura di busch quant al mestee, e in grazia di desgrazzi che de bagaj m’han revoltaa i garett aveva anch passaa nett15 el pù malarbetton de tucc i dazzi.
Seva insomma la incia de Milan, el capp di logg, el pader di legrij, e in tucc i cottarij no se parlava d’olter che del Nan.20 De gionta anca sonava fior de sonad in sull’armandorin, e se andava a on festin gh’eva subet la gent che se portava.
E appont in su la sara del Battista25 in dove fava el primm sto carnevaa me sont trovaa imbrojaa come on merla in di lazz a l’improvvista. Mì inscì come se fa giubianava per spass con la Tetton,30 e lee con quij oggion la me dava mej ansa a giubianà.
Che fitt, che foi! Mì la vardava lee e lee de scrocca la vardava mì, i nost oeucc even lì35 saldo adoss vun de l’oltra innanz indree, ma infin daj e redaj doeuggia, sbarloeuggia quij duu oggion de foeugh, sont rivaa in coo del gioeugh a brusattamm i ar come on parpaj.40
Ma el colp che m’ha traa là come on per cott l’è staa quand ona sira sta baltrocca la m’ha strappaa de bocca la caraffa lì lì in sull’ultem gott e postandela in mezz45 de quij duu laver ch’even de bornis, Sur Marchionn, la dis, bevi con pocch respett i soeu bellezz!
In quell pont ona vampa de calor la m’ha quattaa la faccia, el coeur, el coll;50 soltaven i paroll e i oeucc voreven soltà foeura anch lor, e fin l’armandorin, che ghe l’eva de car come on fradell, el m’è borlaa anca quell55 debass del pè di pee de l’orchestin.
A vedella chì inscì con che premura la s’è sbassada giò per toeummel sù, Cristo! n’hoo possuu pù, che bombè, che gambott, che inquartadura!60 La m’ha daa de maross tra el manegh e i borieu ona strengiudina de man tant moresina ch’hoo sentuu i sgrisor fina in mezz di oss.
S’ciavo sur primm: per tutta quella sira65 hoo tiraa giò a campann va là che vegn, e gh’eva el cocch a on segn che fava, anca a fà inscì, s’cioppon de lira. Forniss el ball infin e mì, inscambi de tend ai fatti mee,70 sgori a cercalla lee e a storgem de per mì el mè straforzin.
Che foo millia finezz in del bordalla e poeù ghe molli el loffi, al primm bell trà, de compagnalla a cà;75 e lee, svergnand el coo sora ona spalla, ninnandes de simonna, Giust inscì! la respond, incomodass!... E mì: Catt, fegurass! L’è on onor che me fa la soa personna!80
Intant che femm i noster compiment solta voltra anch la manna marcanaggia, che per fà gropp e maggia la comenza de capp el striament. M’han vist on gorgoran85 che pativa i galitt in del lodamm, e lor giò a insavonamm per drizz e per travers a quatter man.
Me ciappi la mia stria sott al brasc, vemm in straa, nun denanz la mamma indree90 col sò gimacch anch lee, e lì ghe canti sù i mee resonasc, e per dagh a capì che l’eva proppi el coeur che ghe parlava de tat in tant ghe dava95 di strengiudinn de brasc col mè de mì.
Ghe parli de moros? Par che cojonna; d’amor?... no la sa nanca coss’el sia; e de sciguettaria? Pesc che pesc! Sitta squas! la par nanch donna.100 Lee tutt el sò deffà l’è sguggià, soppressà, l’è fà giò fir, e per sparmi i candir, quand i nocc hin tant longh, l’è andà a ballà.
E i omen? Porta a mì: bej capital!105 Ma el coeur? El coeur, sant March, ch’el staga lì. Ma on tocchell de marì? Oh quest poeù!... se sa ben... l’è natural... Ma però impunemanch se nol catti a mè genni... in sul sò fà110 vuj puttost restà in cà a speccià i sepoltoo cont el pann bianch.
Donca mì ghe sont minga indeferent? Caspeta, fa besogn? vorrev savè a chi pò despiasè115 on omm del sò mostacc, del sò talent. E in quella la me incioda on’altra oggiadonona, ma de quij che sbusa i scinivij: e andemm là, sur mincion, ch’el se la goda!120
Ona reson dree l’oltra in su sto fà rivem che m’en despias al Malcanton; e lì la volponon, infirand el portell de la soa cà fora fora a cuu indree,125 denanz che l’oltra la ghe riva arent la me dà el pontament de trovass del Battista anch el dì adree.
Ghe stampi sul butter de quij soeu man on basin s’ciasser, stagn, proppi sul biott,130 ghe doo la bona nott, resti in quell per l’affare de doman, e dopo d’avè faa con la mamma e el miscee quatter dover, regoeuj i mee penser135 e voo drizz drizz a cà per la mia straa.
Cribbi che nocc de can! povera mì! Che striament, fioeul de settimanna! Volta, revolta, danna, sont mai staa muso de possè dormì.140 Domà che reussiss a carpiamm doma on poo, doma on’ombria soltava subet via giust come quand se insogna de stremiss.
Quel babbi, quij paroll, quij oggionon,145 quij manitt moresin, quij bej brasciott, quij relev sora e sott, quij gamb de portà intorna anca on canon no faven oltra vita che ballamm la forlana in del cervell150 e cress fiamma al fornell come a stravaccagh sù dell’acquavita.
Finalment l’alba tance voeult spionada l’è comparsa anca lee di filidur e inscì tra el ciar e scur155 hoo pessegaa a vestimm e a corr in strada. Doveva andà a patron on trattin dal Liron fina in di Fior, e i pee lor de per lor te m’han menaa de posta al Malcanton.160
E denanz che sti marter de sti pee in quel dì me ruzzassen a bottia n’han pur anch faa di mia tra el Cappell e el Falcon innanz indree! Brusava de possè165 speggiamm dent in quel volt, ma perché giust el m’eva allor on gust l’è staa assee quest per no possell godè!
Sont staa a bottia e hoo poncignaa per scusa, che a chi tocca quij ponc povera lor!170 Né hoo possuu famm onor sangua de dì de nocc, nanch alla busa. Amor me se specciava ch’el possess ben rostimm in la legria, ma che el me brusass via175 l’appetitt e la sogn mai pù el pensava.
Mì che infirava i mee vott or de sloffen soeuli, seguent, e senza nanch voltamm, mì, mì che articol famm avarev mangiaa i pee de sant Cristoffenn,180 mì adess, pover quajò, pisorgni e scummi inscambi de dormì e intuitù trà chì ses colp ogni boccon per mandall giò.
Basta: anch sto dì, per quant el me pariss185 vun di pù longh che m’abba mai passaa, infin l’è deslenguaa, e prima prima on pezz ch’el se scuriss seva giamò in Quadronn che no gh’eva anmò insegna de pizzà190 né gh’eva anmò a cà né el Battista, né i guardi, né i stellonn.
Ah! Quanti che pensi, sangua de quell can che gh’era in tra i stellonn la Firisella, on trattin la pù bella195 e la mej ballarina de Milan; e quand pensi che sera el patron mì de toeulla quand se sia, Cristo Gesus Maria, me senti a andà giò el fond proppi davvera!200
Porco mì milla voeult, porcon, porcasc! A vedè che posseva intrà mì e lee guadagnamm tant assee de famm on scior e de trà via i strasc; e mì, porcasc, porcon,205 on pussee la me fava la giangiana ghe andavi alla lontana e ghe giugavi adree de repetton.
E giust in quella sira me sovven che essend rivada lee prima de tucc210 seva come in di gucc a savè minga come fà a fà ben, ché sarev puttost mort che no ris’cià di voeult che la Tetton l’avess avuu occasion215 de cred che fuss capazz de fagh intort.
Intant a liberamm de sti martiri riva el Battista, i guardi, i sonador, e infin riva el mè amor la cara Tetton d’or, el mè deliri.220 La gh’eva sù on corsett de velù ross scarlatt strengiuu suj fianch, con sott on percall bianch ch’el rivava domà al fior di colzett.
El sen bianch com’el lacc, comer, grassott,225 el sbanfava dessott d’on panettin inscì suttil e fin ch’el diseva sì e nò tra el quattaa e el biott; i cavij a la zoeura spartii in duu sulla front, negher e folt,230 ghe faven parì el volt on rosin lì per lì per derviss foeura!
Quij duu popoeu de foeugh, luster, strion, che in dove varden lassen el sbarbaj, spionaven da duu taj235 bislongh come la sferla di maron; e daj lavritt rident compariva ona fira de dencitt bej, ingual, piscinitt come ona fira de perlinn d’argent.240
Quij gambott inscì faa, redond, polpos che se vedeven sotto ai socch a pend, andaven via morend de suttir in suttir fina alla nos e forniven in bocca245 d’on para de scarpett curt e streccinn e pussee piscininn che no ponn vess duu covercij de rocca.
Oltra poeù de vess lì tutta de god, viscora, drizza, avolta, traversada,250 e de vess prepontada de ciccia bianca e stagna come on ciod, la gh’eva anca in sò ajutt la bellezza regina di bellezz, desdott annitt e mezz,255 quel gran roffian che dà marì anca ai brutt.
L’eva inscì pù né manch in quell moment che l’ha alzaa la pattonna de la sara e che tucc gh’han faa ara per possè remiralla a vegnì dent;260 tucc quanc ghe daven sott cont ona quaj reson, foeura de mì, che seva restaa lì che a cavamm sagu no m’en vegneva on gott.
Mì al primm vedella sont restaa addrittura265 locch e geraa coj dit come indorment suj cord de l’istrument, e sont staa lì in sto stat de ingermadura fin tat che coj soeu oggion l’è vegnuda a sciarnimm lee in l’orchestin270 e la m’ha faa on ghignin come sarant a dì: te là el cojon.
Allora m’è tornaa l’anema in sen e hoo ditt e hoo faa tutt quell che fa on moros quand l’è bujent e ansios275 de desmostrà al sò ben ch’el ghe voeur ben. E lee anca lee con mì umanament l’ha faa tutt quell che fa ona tosa che gh’ha on brus al coeur e el le voeur dà a capì.280
Inscì de amor e accord per tutta sira s’è ballaa, s’è sonaa, s’è boccalaa, s’è smorbiaa, s’è scoccaa, s’è faa cinad e giubianad de lira, tant che innanz mezza nott,285 per vegnì ai curt, sevem giamò, mì, lee, la mamma e el sò miscee alla Commenda a prozionà el risott.
E lì tra el cold del foeugh, tra quell del scabbi, tra l’intrigh di genoeugg contra genoeugg,290 tra el tempestà di oeucc e el gioeugh de cent descors faa come i cabbi, me sont a bagn maria trovaa ciappaa, ligaa, bell e impromiss denanz che reussiss295 a portà foeura i verz de l’ostaria.
Dopo che m’han leggiuu dent in del coeur come a legg intramezz d’on impollin, el compaa zoffreghin che l’eva on primm sargent in di sapoeur300 nol s’è possuu tegnì de basamm, de famm millia esibizion, siben che sul pù bon el me pientass lì el cunt de pagà mì.
Ma poeù in dell’andà a cà dighi nient305 che porch d’on scior el me voreva fà! El voreva famm dà l’appalt di scarp de tutt el reggiment, el voreva famm vè on post in suj foragg, suj proviand,310 on post de gatt in grand de fornì a mett bottia mì del mè.
E mì tamberla andava tutt in broeuda in tra i soeu loffi e quij de la fioeura e me sgonfiava foeura315 tal e qual on pollin che fa la roeuda; e cantava ogne pocch in del respond ai coss che parponeven tutt quell che lor voreven come on dord sott ai smorfi del lorocch.320
Rivaa a cà che semm staa, tucc a ona vos me s’hin miss all’intorna a fà on frecass de dessedà ancà i sass: Reverissi sur spos, grazia sur spos! M’han vorsuu gibollà325 cont i cinqu e cinqu des, cont i attenzion, e infin m’haa faa patron, (come l’eva de giust) d’andagh in cà.
Magara inscì in de quell fottuu moment ch’hoo profittaa el dì adree di soeu favor330 me fuss vegnuu a mì o a lor on dianzen suj corna o on accident, che no sarev in st’ora quell pover Marchionn desfortunaa tradii desonoraa335 magher e biott e in l’ultema malora.
Ma s’ciavo, inutel, chi l’ha dent s’el tegna. Per mì no gh’è reson che me suffraga, ché l’è a quell punt la piaga ch’el remedi del maa l’è a Zilavegna.340 Per mì l’unegh confort l’è quel de svojà el goss, piang e sgarì e de sentimm a dì: Pover dianzen, el gh’ha minga tort.
Se gh’avii viscer donch, se gh’avii flemma345 de scoltà on desgraziaa che se lumenta, e se nol ve spaventa el trovass forsi in cas de piang insemma, stee chì, no ve movii, che sentirii di coss strasordenari,350 di azion de scurì l’ari, gabol e tradiment mai più sentii.
Dopo ona nocc in largh e in longh goduda tra la pisorgna e tra el dormì in ombria, cont in coeur quella stria355 semper fissa inciodada e rebattuda, sont soltaa sù al primm segn, e dopo avè sgrossaa in pee in pee ona messa, sont cors a gamb in pressa al Malcanton sù per quij scar de legn.360
Ciamann cunt, vess a l’uss, l’è stesa on moment, e, mesurand el sò dal me piasè, tiri in pee l’alzapè, e tragh! butti in là l’uss e voo de dent, e denter che sont staa,365 cribbi e boffitt, fuss puttost mort in strada! la bella improvvisada hin staa i dò donn in mezz a trii soldaa.
Vun negher e pelos comè on cavron el se fava la barba a on tocch de specc;370 e vun de fianch del lecc l’eva adree a lazzà el bust a la Tetton; e el sur sargent in gippa el se scoldava i ciapp voltaa al camin, intant che la mammin375 l’eva scrusciada a nedrugagh la pippa.
A sto colp tutt a on bott hoo sentuu in sen on voltiament come a s’cioppamm la fel, e gh’è staa calaa on pel (tant seva irato) che nassess on pien;380 ma on luzzid intravall el te m’ha daa on parer de cristian: s’cioppee, razza de can! e dittum fattum vòoltegh tant de spall.
E giò a ses, sett, a vott basij per voeulta,385 segond vegneven, per quij scar infamm, a ris’c de spettasciamm i scinivij in d’ona girivoeulta; e lor anch lor i donn adree a la gamba a salt come livree390 me tendeven adree sbraggiand, Sur Marchionn, sur Marchionn!
Dess vegn! scarpev el goss! Ma giust in quell che seva lì per infirà la straa, pondi i pee in su on bagnaa,395 e ponf in terra come on fass de squell. Inlora la Tetton la gh’ha vuu el contrattemp de possemm giong, de francamm in di ong, de tornamm a tra al coll el cavezzon.400
La fu... l’è staa... l’è on sart... l’è on mè cusin... El staa l’è che a vedella in sOrioeura, mezza sbarlada foeura, a piang, a sospirà, a strusamm vesin, tutt la bila e el spuell405 hin fornii in quell freguj de fora fora e in del torná de sora umel e mansuett come on agnell.
Fada la pas, tornada la legria, andaa per i fatt soeu quij duu soldaa,410 per on pezz no gh’è staa olter guaj che di voeult quaj poo d’ombria, però de quij nebbijtt che, se sa, né se ponn de condemen tra gent che se voeur ben,415 salsettinn brusch che guzzen el petitt.
Domà ch’anch sti nebbijtt e sta salsetta han comenzaa anca lor de lì on des dì a spessiss e a vegnì sciogher folt e senavrra malarbetta,420 ch’hoo savuu del sicur che quel can d’on soldaa, quell porch d’on sart el gh’andava in la part de nascondon de mì, in tra el ciar e el scur.
E con tutt che tant mader che fioeura425 in quanto sia giurà, negà e sconfond fussen, primm e segond, dò canonegonn vecc de bona scoeura, impunemanch però, sott a on Marchionn gh’è staa nagott de noeuv,430 i hoo cattaa suj oeuv, e pussee d’ona voeulta e pù de dò.
Ma poeù ona sira infin di facc che sera negher, dannato malarbettament, che l’hoo vist mì a corr dent435 in del comed in fond de la linghera, me sont pientaa in del mezz (dur come on ciod) de la linghera anmì, e hoo ditt: Se te set lì, stagh almanca, birbon, per on bell pezz!440
E lì intrattant che i donn me rebuttaven de tutt i part per tiramm dent in cà, e che mì saldo là me stinava de pù con pù bajaven, torna indree quell canaja445 ch’el me ven col muson fin sul muson a domandamm reson de quell rebuttament, de quella guaja.
E poeù infin desmostrand se l’eva lì de vessegh per parlà al sargent maggior,450 e d’avenn nanch mì e lor per el boeucc de la cassa del tartì, el te me dà del mona, del can, del marmotton, de l’impiccaa, del pilatt inciodaa,455 e via el va sbroffand ch’el par che trona.
I donn allora, ch’han capii el latin, dighi nagott che plajt, che trebuleri! M’han ditt giò vetuperi de fà corr in su l’uss tucc i vesin,460 e s’hin scoldaa talment ch’hoo vuu paria denanz cavann costrutt, che lor... pascenza tutt, ma in l’onor dininguarda a strusagh dent.
Inscì con tutt el mè stà de sguajton465 e con tutt el deffà de avej squajaa, sont restaa lì sgognaa, pien de vergogna e locch come on tappon; e tutt quel mè sussor l’è fornii anch lu compagn de l’olter guaj,470 anzi cont el pregaj a dì nagotta al sur sargent maggior.
De l’ora inanz, allon, me sont miss dent coj man, coj pee per pessegà a sposalla, me sont vestii on poo in galla,475 hoo giustaa sù la cà passantament, e el rest di pocch ciovitt vanzaa on poo col sonà, on poo col mestee, gh’i hoo faa soltà dree a lee, scoeudendegh vun per un tucc i petitt.480
Gh’aveva giamò tolt i peritt d’or, la guggia d’ora, el coll de granadinn, la cros de perla finn e quaj barlafus d’olter de valor, quand la m’ha daa occasion485 de capì che pù mej che né i peritt, l’avarav vuu el petitt de avegh on quaj bell para de anellon.
E mì addirittura, catt! corri in del Bin, quell che stà là schisciaa in del post di ant490 del volton di Mercant, e con quatter bej ses-des-e-on-quattrin te me petti in saccoccia duu bravi anellonon d’or badial, grand asquas tal e qual495 de duu sercion de roeuda de carroccia.
E via a gambe, torni indree de trott, voo a toeù la mia Tetton, vemm del Battista, tegni ben ben de pista in dove che la mett giò el manicott,500 e quand la me ven fada, bell bell, bell bell ghe barzeghi d’arent per faghj sghimbà dent, e dagh el giubel de l’improvvisada.
Mò sur sì che intrattant che foo el giughett505 e che ghj foo passa d’ona guadina, marcia passa cammina, squitta foeura de l’oltra on begliett; mì prest, allon, sù on pè, ghe stoo on poo adoss fasend el peder sloffi,510 e poeù ciaff, mel gajoffi, e torni in l’orchestin per el fatt mè.
Soni, stoo alegher, la compagni a cà, doo a ment se vedi moeuv el manicott, se la se incorg nagott,515 se di voeult mai la scolti a descartà; ma oh dess! ch’el, che no eel, che fors no la tovess quell mè palpee per l’olter sò de lee, né l’ha avert bocca, n’è l’ha most on peel.520
Se lassem donca tutt e duu al portell descognet del regall che gh’emm indoss; ma el pù grev, el pù gross mel seva andaa a toeù mì senza savell; ch’el mè l’eva on regall525 pien, caregh, ras de pever e de spezzi, e che mai pù a quell prezzi no me sarev creduu de guadagnall.
Ecco, fioeuj, dee a trà, scoltee, sentii coss’el diseva quel fottuu begliett;530 no ghe baratti on ett; scoltell, che ghe l’hoo in ment piccaa e scolpii: Caro mio dolcie core ho receputo el tuvo beglietto del qualo te imprometto535 che te sarò fidele in del mè amore.
Domane sò de guardia tutto el giorno pôso ce vedaremo: Stà segura: ma tì però parcura de scasciare quell’aseno de intorno.540 Basta né vedo l’ora Ch’el ti abbia tolto questo tuo accidento Per fornire el tormento de far sta vita. Adio anema d’ora.
Ona fevera cutta, on maa de pett,545 on azzident, on copp in sul tegnon saraven staa on bonbon in pari a sto balloss d’on begliett. Hoo comenzaa a buì, a sudà, a fumá come on caldar,550 e sont daa foeura a sgar, matt, matt affacc, de no possemm tegnì.
Amor, rabbia, vergogna e millia inferna me strasciaven, me faven a freguj; catto che cattabuj!555 che malarbetta nocc, che nocc eterna! Se sarava palpera, no vedeva che sangu, che beccaria, e tracch soltava via de la pagura ch’el podess vess vera.560
Seva col coeur in mezz a sti cortij, quand senti a Sant Ambroeus a sonà i ses, e poeù per tutt i gies de lì on poo a scampanà i avemarij. Al son de quij campann565 me regordi in bon pont de quell lassù, e ch’olter che né lu po’ juttamm e salvamm de sti malann.
E inscì cold cold de fed voo giò di scar, e corri via del vol foeura de cà570 per andamm a buttà in di sò brasc del pè d’on quaj altar; ma appenna faa duu pass, doo mò giust dent in del sargent maggior che al frecc e de quij or575 el me impastoccia d’ess intorna a spass.
El me trà i brasc al coll, el me strascina per pagamm l’acquavita a tutt i stee; el me stà tant adree, el me frega, el me vergna e el me mojna,580 che infin sto malarbett el me cava del coeur la confession de quell mè gran magon, e el me strappa di ong el begliett.
E lì cont ona longa filastrocca585 el me fa comparì el negher per bianch, e el me proeuva nient manch ch’el begliett l’ha scritt lu per fà ona scocca, e che l’è bell capì che domà el termen d’asen che gh’è sù,590 l’è assee lu de per lu a desmonstrà che nol pertocca a mì.
Infin, per calcamm sù mej la reson, el me ciappa sott brasc, che hoo pari a sbattem, e el me mena in su l’atem595 de bon compagn a cà de la Tetton, che la n’ha faa ona festa e ona truscia de sort, che i mee travaj m’hin calaa in di strivaj, e bravament hoo bevuti sù anca questa.600
Intrattannt in su l’assa del Brovett gh’eva giamò el me nomm bell e impastaa; tuttcoss eva prontaa, finamai i cumò, la dota, el lett; l’eva giamò fin stada605 intorna lee la sposa coj benis a pertegà i amis e i post e i cavalier de la contrada.
Seva insomma già in brusa de sposalla, e l’eva anca de gionta fissaa el dì,610 quand el bell giovedì, giust l’antegrass, voo al solet a trovalla; l’eva un’on de sira, vedi la lumm per terra in d’on canton, e troeuvi la Tetton615 sul lecc che se lumenta e che sospira.
La mamm, tutta modacc, col did sul nas la fa segn de tasè e de andà pian pian; resti de parzapan de la pagura de sentì on quaj cas;620 e quand ghe sont del pè lee medemm la Tetton al solta sù: Ah, sur Marchionn! mai pù credeva incoeu possell tornà a vedè!
Ah car mort beneditt! perché sta cossa?625 Me trema i gamb, voo tutt in d’on sudor, e in quell ch’el car amor l’eva adree a impastocciammen vuna grossa, riva denter on tos che, voltaa vers la mamma, el sbraggia: Ej lee,630 l’ha ditt el mascaree... e bott lì: ghe se soffega la vos.
Sangua d’on can barbin! me solta in testa che quell maa nol fudess on cremesì per liberass de mì635 e andà a la Canobbiana a god la festa; e mì de maledett ghe molli el vada a lee de parnonzià s’hoo de andà o s’hoo de stà, e stoo spionand in dove la se mett...640
Ma lee, senza fà tante zerimoni, la gradiss el boccon, l’imbrocca el vada, e la me dà l’alzada in moeud che ditt e fatt me la capponi: e quand sont su la scara645 me senti tant a messedà el ghignon, che foo la conclusion de rivà a tutt i cunt a l’acqua ciara.
E sitta bolgiraa l’intrigh e i gabel! Voo a toeù on vestii de turch d’on mascaree,650 longh e largh tant assee de possemm scond con la pelanda i sciabel: e de trott e galopp, pettegasciand per terra la balzana corri a la Canobbiana655 a curà el legoratt con tant de s’ciopp.
E sù e giò, innanz indree, gira, regira per la platea e el palch, e intorna i scagn, varda gent, varda pagn, scolta vos, spiona andann, tira, bestira,660 finalment de lì on poo, tra on gropp de gent che balla la monfrina vedi ona mascarina che l’è lee, tutta lee, giugagh el coo!
Sò tal e qual el taj de la persona,665 la grazia in del fà el pass, sò el perovett, sò el sporg innanz di tett, e el svergnà el cuu de fianch a la s’ciancona, sò quij brasciott redond, sò el color di cavij, sò el portament,670 sò quij oggion sbirent, insomma sò tuttcoss de inscima in fond.
Ah sguanguana de tucc i sguanguanonn, l’è chì la bolgirona, l’hoo cattada, l’è chì col camarada675 a sbavazzass ai spall de Marchionn! Sangue de fraa de legn, no manca pù che de squajatt la vos, e poeù te pesti i nos, che per on pezz t’ee de portann el segn!680
Seva foeura de mì d’ona manera che no sont staa mai pù tanto dannaa! Ghe voo adree infuriaa de per tutt foeura e dent per la calchera; non scolti pù nagott,685 no doo a trà pù a reson, vedi lee e lu on bott a brasciass sù, e mì giò ona firada de cazzott.
Alto lì, allon, l’è deciaraa la guerra! Daj, redaj, para, pia, messeda, tira,690 pugn e pesciad de lira, reussissem tucc trii col cuu per terra; ne riva adoss infin de quatter o cinqu turch pesg che né mì gendarma vestii inscì,695 che ne menen de slanz in camarin.
Lì on bravo respettor, grazios, compii, el scolta di dò part tutta la scenna, e poeù con pas l’ordenna de tirà via i mascher a tutt trii.700 Me drizzi allora in pee per vardalla on poco mì la porconon a desquattà el faccion, e, disii mò, fioeuj?... l’è minga lee...
Cara Madonna! Ajutt, coss’hoo mai faa!705 Ghe domandi perdon, confessi el fall, ghe sebissi mendall magara a tutt danee, s’han volentaa; piangi e preghi de sort che se giusta tusscoss; foeura che mì710 boeugna che staga lì per la reson del mandà sù el ripport:
Scoltee mò adess, fioeuj, cossa che nass, e vardee, quand se dis di coss del mond! Quell respettor, che in fond715 l’eva on bon pastorott, on persegh lass, vedend che in de quell loeugh sarev geraa del frecc, el me toeù sù sott brasc lu come lu, per menamm in quarter coj guardi al foeugh.720
E in quella ch’el derv l’uss, che voo de dent, cribbi! chi troeuvi mì!... Ah fioron! Lee, giust lee, la Tetton con la mamma, col sart e col sargent; gh’aveven a la bocca725 tutt quatter la caraffa, e hin restaa lì cojoni a vardamm mì senza né batt on oeucc né fà ona mocca.
El primm a falla foeura, a romp l’incant sont staa mì, che hoo bajaa d’ona manera730 che nanch on turch davvera no l’avarav possuu bajà oltertant: per lee seva in cantegora, per lee in preson, per lee seva a sto pass; podii donch fegurass735 che cagnazz seva mì dedree a sta legora.
Ma lee franca francona la spergiura el ciel, la terra; la me fa parì ch’el traditor sont mì, che l’è on pezz ch’el le sa, che la me cura:740 la dis che la s’è trada marada apposta per vegnì a cattamm; che sont on porch infamm, e giò, a l’uso di donn, ona lucciada!
Mì che poss vedè a piang nanca per rid,745 a pocch a pocch deventi moresin, me se setti vesin, on poo betteghi, on poo ghe strengi i did. Lee on poo la me sgoratta come on usell per no lassas ciappà,750 ma infin poeù la se dà: caraffa in l’aria, e Pacie cielebrata!
No me calava adess che de podè giustà sù el primm pastizz col respettor, e el sur sargent maggior,755 che l’è quell bravo mennapolt che l’è, ditt e fatt el corr via e el truscia tant ch’el porta indree on croson de quij che ai rogazion ogni vun ciappa sott ses o sett mia.760
A sta noeuva, alto, allon, sont mì che paga, giò allegher fioj on’oltra boccarada! la motria l’è passada: viva nun, porchi i sciori! e che la vaga; e addrittura cold cold765 torni, smorbiand coj donn, in su la festa a god tutt quell che resta fina a l’ultem quattrin del mè vint sold.
De sto pont finamai al sabet grass, con tant che semm staa in voeulta de chì e lì,770 a dì quell ch’è da dì, no gh’hoo avuu el minem ché de lumentass. Lee se l’eva a on festin la ballava con mì, con mì la stava, con mì la cicciarava,775 e mì e lee, e lee e mì, saldo vesin.
Tal e qual anca in cà: per quant ghe sia andaa in vers in quij dì d’ora e strasora, no gh’hoo trovaa dessora mai, mai nissun che podess damm ombria.780 Lee saldo là impesada col cuu su la cardega, adree a sguggià, la ghe dava a tutt dà a god tucc i retaj de la giornada.
Che brava tosa! che desgaggiadonna,785 (diseva in tra de mì) che tosa d’or! L’ha d’ess proppi el restor, el dio fece de la cà Marchionna! E matt adree st’ideja cuntava ansios e recuntava i dì790 ch’aveva de patì denanz menamm a cà sta maraveja.
Finalment quell bell dì, quell di trii sô, saludaa al primm spontà d’on battajon d’occh, barbasgian, cappon,795 quajott, gasgiott, lorocch, merla e cocô, quell dì fissaa là su per compagnamm con tutt sti razz d’usij e compì i mee legrij, l’è compars finalment, dighi, anca lu.800
L’eva el bell sabet grass. Tutt eva in pront: la Tetton per la prima in gran parada; giò fin la fiacca in strada, ona fiacca campagna e de tutt pont, per moeud che innanz mezz dì805 l’eva già andree in Brovett el Bolognin in faccia ai duu padrin e ai soeu scricciatt a bolognalla a mì.
Fornii el facc in Brovett, alto lì allon, se va trott e galopp anca a la cura,810 poeù al pastegg addrittura, poeù al cors, poeù a la rassegna di ballon, poeù al Carchen, al Lentas, al Re, a la Canobbiana, e poeù al risott, poeù a la messa ai Carott,815 poeù ai tortij, poeù al rosoli in del Cambias.
Infin quand semm staa sagg de possenn pù, che non possevem dagh né lee né mì, semm andaa a cà a dormì giust in l’ora che i olter leven sù.820 Adess mò, orocch, cappon, merla, cocô, quajott, occh, barbasgian, fis’cee, fee pur baccan, degh dent a scarpagoss, che semm al bon.
Tant’è, fioeuj: intramm dent lee in de l’uss,825 vegnimm lee in cà, e vedemm a scappà via quell pocch rest de legria e de pas di dì indree, l’è staa on esuss. De sto pont desgraziaa no gh’è staa pù che guerr, che cattabuj,830 trappol, pastizz, garbuj, gir e regir e corna stermenaa.
Lee cagna, lee ciocchera, lee bosarda, lenguasciona, leccarda, desgarbada: lee imbrojona, sfacciada,835 starlattona, lunatega, testarda; lee zavaj, lee slandrosa, lee sguanguana, lee cappa di baltrocch, vardee, fioj, in pocch che boccon de belee l’eva sta sposa?840
Addrittura el primm dì sù e giò di scar d’ora e strasora gent come i correr, soldaa, roffiann, patter, can borian pussee che on port de mar. La cà l’eva on faxall:845 ogni bott gh’eva lì on seccamincion: seva nanch pù patron (con licenza) on besogn de possè fall.
Se poeù derviva bocca, a revedess; giò la cà e ’l tecc! bestemmi a cattafira!850 sbraggiad, bajad de lira: del porch fottuu l’è el manch che me vegness; e gh’eva ogni moment la conclusion per aria de cusamm denanz a quij bonn lamm855 del soldaa sart e del soldaa sargent.
E sti duu galantomm mej che né mì comandaven i fest lor in cà mia, lor la menaven via, senza nanca dì catt, de nocc, de dì,860 e sont fin rivaa a quella che via de quij pocch or del pasteggià, che allora leva in cà, l’eva grazia a dormì de possè avella.
Podii domà pensà con che dolor865 la vedeva inscì matta e desbriada, sibben giamò visada millia voeult del curat, del cogitor. Del piang, del desperass n’hoo fass pur anch, se n’hoo possuu mai fà;870 e andree a l’onor de cà ghe deslenguava anmì de l’istess pass.
Ma infin poeù a tajagh sù sta vita stramba è soltaa foeura a temp on sgonfiament col sò compagnament875 de gomit, de rincress, de mal in gamba; de moeud che, balcaa i ari, hoo quistaa on poo de requi per quaj mes, pagaa però bon pes col spendegh in petitt tutt el salari.880
Ma se! pescienza spend; quant ai danee van e vegnen, e inscì fussen staa bon de fagh intrà reson, che sarav staa nagotta a traghj adree: Ma on corna... Sentii questa885 che l’è l’ultema infin, la pù gajarda, e che el Signor ve guarda quant e mai, fuss on can, de sta tempesta.
L’eva ses mes che seva spos, pocch puù, e i coss andaven via con l’andana890 de la fever terzana, on dì ben, on dì maa, on poo giò, on poo sù, quand ona bella sira in del tornà a cà al solet de bottia me sont vist dree on’ombria895 come de vun che né tujess de mira.
Mì che sont omm che tendi ai fatte mee, com’è de giust ch’abben de fà la gent, no gh’hoo squad nanch faa a ment, e andava inà senza voltamm indree;900 ma quand sont staa al Liron, lì inscì voltaa el caffè, costù de slanz el me fa on solt innanz, e el me trà contra el mur cont on button.
L’eva costù on demoni d’on cilan905 vestii in s’giacché, con sù duu colzonasc de tira de pajasc, col volt tutt a barbis come on magnan; el fava poeù sgarì innanz indree per l’aria on nisciorin,910 de fà streng el sesin a mezza ona Boemia, olter che a mì.
Denanz, e giust in mira al mè portell, gh’eva in mezz a la strada on’oltra ombria che inscì per famm legria915 la pestava suj prej cont on tarell. El sarav staa el mè cas de rebatt cont i gnoch la prepotenza, ma inscambi hoo usaa prudenza e hoo faa sto sagrifizzi per la pas.920
Tutt inutel però, ché in de quell menter che ghe molli on sghimbiett per scappà in cà, me sont sentuu a ciappà sul portell mitaa foeura e mitaa denter: e lì coj pee in del cuu,925 tal e qual seva inscì a gatton suj sass, me fan desgorgà el pass e vegnen dent in cort anca lor duu.
Oh pover mì! Signor! La vita in don, sbraggiava a tutta vos del pè di scar,930 e lor adree ai mee sgar giò inscì a l’orba pesciad, legnad, s’giaffon: infin compar on lumm, i lobbi se impienissen de sabett, e quij, senza dì on ett,935 ciappen a gamb la porta e van in fumm.
La Tetton, che me ved a comparì tutt sporch, tutt rabuffaa, tutt sanguanent, la va in tanto spavent, che ghe ciappa i dolor del parturì,940 ghe solta i conversion che la sguizza sul lecc come on’inguilla, d’avè de fà a tegnilla, e de gionta deliqui e strangojon.
Alto prest, el zerusegh, la comaa!945 acqua, solass, foment, panncald, asee! vesinn innanz indree, tucc dottoren, tucc platen, fan mercaa; intant ven mezza nott, gajarda el maa, la donna la peggiora,950 e in pont al bott de l’ora Oèe, oeè! cossa l’è? l’è on bell mas’ciott.
Hin andaa i coss tant ben, grazia al Signor, l’è stada tanta la sattisfazion che hoo avuu in quella occasion955 per sta proeuva inscì granda de sò amor, che, s’ciavo, hoo pensaa pù né ai guaj del temp indree, né ai soeu caprizzi, né al priguer del stremizzi, né al brusor del buratt che hoo cattaa sù.960
Ma cold e matt d’amor ghe stava adree ch’avarev fin vorsuu famm in freguj, e a furia d’oeuv, de puj, de formaj del mejor di cervellee, a furia de struzziamm,965 de stà di nocc intregh senza dormì, l’hoo missa in quindes dì a la portada de possè pagamm.
El pagament l’è staa che ona mattina, tornand de la bottia per disnà,970 troeuvi netta la cà de possegh ballà denter la monfrina. Pù ona camisa, on strasc, pù on lenzoeu, ona coverta, on piatt, on ramm, e lee la ladra infiamm975 scappada a fà la crappa, el soldarasc.
Gesus! che infamitaa! che tradiment! Troeuvi in terra ona motta de palpee; leggi i letter de lee, vedi l’intrigh col sart ciar e patent,980 e vegni in cognizion che sò l’eva el begliett, quell del guantin, sò el ladrament, sò infin anch quell birba d’on fatt del buratton.
In quell stat de passion, de primm bullor985 me sarev fors scannaa mì come on can, se a tertegnimm la man no me vegneva in ment quell car amor, quell car angerottell, quell pover innocent del mè bambin,990 che l’è nanch settemin, e el par squasi d’on ann, tant che l’è bell.
Fioeuj tender de coeur che sii staa chì a scoltà i mee lument con cortesia, innanz de passà via,995 compatimm, consolemm, piangii con mì; piangii col Marchionn, col pover Marchionn che sont mì quell, striaa e tiraa a bordell da la cappa de tucc i bolgironn.1000